ผมมีอาการปวดข้างซ้ายขึ้นมาครับตรงใกล้ตาข้างซ้ายครับอาจเกิดจากผมเครียดไหมครับ
สวัสดีค่ะ อาการปวดตาข้างซ้ายดังกล่าวมานั้น มีสาเหตุได้หลายอย่าง หากสัมพันธ์กับท่าทาง มีจุดกดเจ็บ สัมพันธ์กับความเครียด การพักผ่อนน้อย อาจปวดจากกล้ามเนื้อบริเวณดังกล่าวตึงตัว หรือถ้ามีอาการน้ำมูกข้นเขียว เจ็บคอร่วมด้วย อาจนึกถึงการติดเชื้อในโพรงจมูกหรือโพรงไซนัสได้ หากมีอาการทางตา เช่นการมองเห็นเปลี่ยนแ่ปลง ตาแดง อาจนึกถึงการติดเชื้อในเยื่อบุตาหรือดวงตาได้เบื้องต้นพักผ่อนให้เพียงพอ รับประทานยาแก้ปวดเพื่อบรรเทาอาการได้หากปวดมาก หาสิ่งที่ชอบและผ่อนคลายทำเพื่อบรรเทาความเครียดหากยังมีอาการต่อเนื่อง พักการใช้งาน หรือกินยาแล้วอาการไม่ทุเลา มีความเครียดเรื้อรัง พฤติกรรมการกินการนอนเปลี่ยนไปร่วมด้วย ควรไปพบแพทย์เพื่อตรวจเพิ่มเติม